b'\n_START_ARTICLE_\nOikea Media (verkkolehti)\n_START_SECTION_\nToimitus\n_START_PARAGRAPH_\nJukka-Pekka Rahkonen on toiminut Oikea Media -verkkolehden p\xc3\xa4\xc3\xa4toimittajana huhtikuusta 2017 alkaen. Marko Hamilo toimi vastaavana p\xc3\xa4\xc3\xa4toimittajana huhtikuuhun 2017 saakka. Hamilo ja Rahkonen ovat lehden kustantajia. My\xc3\xb6s Joonas Konstig toimi aluksi lehden kustantajana, mutta j\xc3\xa4tti lehden pian sis\xc3\xa4lt\xc3\xb6\xc3\xb6n liittyvien n\xc3\xa4kemyserojen vuoksi.\n_START_SECTION_\nKritiikki\n_START_PARAGRAPH_\nMarkkinointi & Mainonta -lehden toimittaja Maija Tamminen kritisoi verkkolehden aloitettua, ett\xc3\xa4 \xe2\x80\x9dOikea Media on konseptina vaarallinen ja ovela: Julkaisu haluaa tehd\xc3\xa4 pes\xc3\xa4eron MV-lehden kaltaisiin valemedioihin vaikka vaihtoehtomediaksi itse\xc3\xa4\xc3\xa4n nimitt\xc3\xa4\xc3\xa4kin. Se horjuttaa luottamusta mediaan uskottavalla ulkoasullaan ja vihjauksillaan perinteisiin journalistisiin arvoihin sitoutumisesta.\xe2\x80\x9d Ylioppilaslehti arvosteli helmikuussa 2017 Oikean Median valitsemaa linjaa olla sitoutumatta journalistin ohjeisiin.'